<classify> Andrew Msechu Dar es Salaam TUME ya Haki za Binadamu na Utawala Bora THBUB,imeelezwa kusikitishwa na kauli zinazotolewa na baadhi yaviongozi na makundi ya kisiasa na kijamii, zinazoashiriauvunjifu wa haki za binadamu na ukiukwaji wa misingi ya utawala bora nchini. Katika taarifa yake kwa vyombo vya habari jana,Mwenyekiti wa tume hiyo, Jaji mstaafu Mathew Mwalimu, alisema kauli hizozimekuwa zikichochea kwa kiasi kikubwa wananchikujichukulia sheria mikononi mwao kutokana na kutoridhishwana vitendo vya baadhi ya wanasiasa. Taarifa ya tume hiyo imekuja ikiwa ni siku chache tanguMbunge wa kuteuliwa, Abdallah Bulembo kutoa kauli ambayo baadhi waliitafsirikuwa inalenga kumtisha Mbunge wa Kigoma Ujiji, Zitto Kabwe. Katika kauli yake, Bulembo alisema; kuna mtu mmojaaliyechukua maswala yetu ya ndani na kuyapeleka nje ya taifa, hafai kuruhusiwakurudi na anafaa kuuawa pale alipo. Uhaini. Kile ambacho Zitto Kabwe amekuwa akilifanyiataifa hili ni uhaini. Bulembo alitoa kauli hiyo ikiwa ni baada ya Spika waBunge, Job Ndugai, kuzungumzia kitendo cha Zitto kuandika barua kwenda Benki yaDunia kuitaka kusitisha mkopo iliyokuwa itoe kwa Serikali kusaidia elimu. Zitto alidai kutolewa kwa fedha hizo ni kukubali watotowa kike kutengwa kutokana na kauli ya Serikali kuwa watakaopata mimbahawataendelea na masomo kwa mfumo wa kawaida. Katika maelezo yake ya Januari 31, Spika Ndugai alisemaanamshangaa Zitto kwa barua hiyo na kutaka Mwanasheria Mkuu wa Serikalikufuatilia suala hilo kuona kama lina jinai ndani yake. Rais wa Marekani, Donald Trump ameshtakiwa kwa sababualikuwa anakula njama na mataifa ya kigeni ili kuingilia maswala ya ndani yaMarekani. Tuna mbunge ambaye amekuwa akifanya vitendo kama vya Trump, kunaswala la uhaini hapo, alisema. TAARIFA YA TUME Kutokana na kilekinachoonekana ni kukemea kauli kama hizo, tamko la tume hiyo linasema; hivi karibuni kumesikika katika mitandao ya kijamii kauli mbalimbali zilizotolewa na baadhi ya watu wakitoa kauli zavitisho dhidi ya wengine kutokana na kutofautianakimtazamo. Aidha, makundi mengine yamejitokeza kupinga hatua hiyo na kuahidi kuchukua hatua ambazo hazitoi sura nzuri katika ustawi wa misingi ya haki za binadamu nautawala bora nchini. Kutokana na hali hiyo, tume inapenda kusisitiza juu yaumuhimu wa kuvumiliana na kutumia taratibu za kisheria katika kutafuta ufumbuziwa masuala mbalimbali yanayolalamikiwa. Kauli hizi zisipodhibitiwa zinaweza kupelekea piauvunjifu wa amani na utulivu tulio nao hapa nchini. Jaji Mwalimu alisema tume inaviomba vyama vya siasa kusimamia kuwadhibiti wafuasiwao kutotumia lugha ambazo zinaweza kusababisha uvunjifu wa haki za binadamu naukiukwaji wa misingi ya utawala bora. Sisi sote tusimame imara katika kupinga kauli hizo ilikudumisha amani na utulivu katika nchi yetu, tunu ambayo tumekuwa nayo kwa mudamrefu, alisema Jaji Mwalimu. Tume hiyo imetoa onyo hilo kufuatia matukio ya hivikaribuni ya wanasiasa kutamka hadharani, wakitaka wale wenye mawazo mbadalawauawe. WALIOTOA MATAMKO Akizungumza baada ya mkutano wa chama mwishoni mwa juma,Mwenyekiti wa Umoja wa Vijana wa CCM UVCCM Mkoa wa Iringa, Kenani Kihongosialisema watu walioichafulia jina Tanzania walifaa kuuawa. Tumewachoka watu wachache wasio na maana ambaowanalichafulia jina taifa letu, lakini pia tumechoka na wale wanaotumiwa nawakoloni. Natoa wito kwa vijana kuandika kuhusu mambo mazuriambayo Serikali inafanya, lakini pia kutochoka kukosoa wale wanaokandamizataifa letu, wao ndio maadui wetu wa kwanza na wanastahili kuuawa, alisema Kihongosi. Awali, kabla ya kauli hiyo ya Kihongosi, Mwenyekiti waUVCCM Taifa, Heri James alikaririwa akiwalaumu vijana wa CCM kuwaacha wanasiasawa upinzani Zitto na Mwenyekiti wa Chadema, Freeman Mbowe wakitembea mitaanibila kubughudhiwa kwa madai kuwa wanataka kulipasua taifa kwa vitendo vyao vyakuhujumu Serikali na taifa. Hata hivyo, Februari 3, James alikaririwa akitoaufafanuzi wa kauli hiyo kwa kusema kuwa viongozi wengi wa upinzani wamekuwawakiendekezwa kufanya upotoshaji bila kuchukuliwa hatua na vyombo husika. Alisema alichokimaanisha katika hotuba yake nikushangazwa na utamaduni wa wapinzani kuichafua Tanzania bila kuchukuliwa hatuana vyombo vya dola. Kuna kipindi walizusha CAG Profesa Mussa Assadamestaafu katekwa, walichukuliwa hatua? Ule uvumi wa rais wetu walichukuliwahatua? Sasa sisi tutaingia kwenye mapambano kwa hoja, wakiendakutuchafua nje, tutawafuata huko huko, alisema James huku akikiri kauli za viongozi zinaweza kuhatarisha amani. Aliongeza; Amaniya nchi hii imeshikiliwa na sisi viongozi, tukichochea uongo tutaharibu nchihii. Alichokizungumza mwenyekiti wa Iringa siyo msimamo waUVCCM na tunakemea kauli za aina hiyo, sisi msimamo wetu ni kuhimiza utekelezajiwa misingi ya kisheria.  <topic>: KITAIFA 